พาราสาวะถี
สุดท้าย “พล.ต.ธนาธิป สว่างแสง” โฆษกฯ กอ.รมน. ออกมายอมรับว่า ได้จัดทำเว็บไซต์ Pulony.blogspot.com (พูโลนี) จริง.!! เอกสารที่นำมากล่าวอ้างในการอภิปราย เป็นเอกสารราชการที่คณะอนุกรรมาธิการวิสามัญฯ พิจารณาร่างพระราชบัญญัติงบประมาณรายจ่ายประจำปีงบประมาณ 2563 สภาผู้แทนราษฎร ได้ให้กอ.รมน.จัดทำรายงานการปฏิบัติตั้งแต่ปีงบประมาณ 2560-2562 เพื่อเป็นข้อมูลประกอบการพิจารณางบประมาณปี 2563 กิจกรรมการส่งเสริมและเผยแพร่ความจริงที่ถูกต้อง เพื่อสนับสนุนการแก้ไขปัญหา
27 ก.พ. 2563

ส.สุทธิสาร(แทน)
สุดท้าย “พล.ต.ธนาธิป สว่างแสง” โฆษกฯ กอ.รมน. ออกมายอมรับว่า ได้จัดทำเว็บไซต์ Pulony.blogspot.com (พูโลนี) จริง.!! เอกสารที่นำมากล่าวอ้างในการอภิปราย เป็นเอกสารราชการที่คณะอนุกรรมาธิการวิสามัญฯ พิจารณาร่างพระราชบัญญัติงบประมาณรายจ่ายประจำปีงบประมาณ 2563 สภาผู้แทนราษฎร ได้ให้กอ.รมน.จัดทำรายงานการปฏิบัติตั้งแต่ปีงบประมาณ 2560-2562 เพื่อเป็นข้อมูลประกอบการพิจารณางบประมาณปี 2563 กิจกรรมการส่งเสริมและเผยแพร่ความจริงที่ถูกต้อง เพื่อสนับสนุนการแก้ไขปัญหา
กอ.รมน.จึงจัดทำเพิ่มเติมตามคำแนะนำดังกล่าว เพื่อให้คณะอนุกรรมาธิการฯ พิจารณาให้การสนับสนุนงบประมาณและได้รับความเห็นชอบจากทุกฝ่ายตามขั้นตอนของรัฐสภาแล้ว รายละเอียดกิจกรรม เป็นการประชาสัมพันธ์สร้างความรู้ความเข้าใจที่ถูกต้องในรูปแบบการจัดรายการวิทยุของสถานีวิทยุทักษิณสัมพันธ์ รวมทั้งสื่อสังคมออนไลน์..สรุปสั้น ๆ ง่าย ๆ เอกสารจริง..ทำเว็บไซด์เชียร์รัฐบาลจริง..นั่นเอง
พลันที่ “ส.ส.อดีตพรรคอนาคตใหม่” รุกขึ้นอภิปรายไม่ไว้วางใจ “ร.อ.ธรรมนัส พรหมเผ่า” รมช.เกษตรและสหกรณ์ เรื่องขาดคุณสมบัติ ขาดคุณธรรม ไร้จริยธรรม มีลักษณะต้องห้ามในการดำรงตำแหน่งรัฐมนตรี เนื่องจากเคยถูกศาลออสเตรเลีย มีคำพิพากษาจำคุก ในคดียาเสพติด แต่ระหว่างการอภิปราย มีการประท้วงอย่างต่อเนื่อง จาก “ส.ส.พรรครัฐบาล” ล่าสุด ดร.พรสันต์ เลี้ยงบุญเลิศชัย นักวิชาการด้านกฎหมายรัฐธรรมนูญและสถาบันการเมือง คณะนิติศาสตร์ จุฬาลงกรณ์มหาวิทยาลัย ออกมาประณามการกระทำของ “บุญสิงห์ วรินทร์รักษ์” ส.ส.บัญชีรายชื่อ พรรคพลังประชารัฐ ความว่า ที่ชอบใช้ทริคการเมืองเก่า ๆ กล่าวหา ส.ส.ที่กำลังอภิปรายไม่ไว้วางใจรัฐมนตรีธรรมนัส เรื่องคดียาเสพติดว่ากำลังยกอำนาจอธิปไตยให้ประเทศออสเตรเลีย เพราะกล่าวอ้างถึงคดียาเสพติดของออสเตรเลียจริงอยู่แต่ละประเทศมีอำนาจอธิปไตย ก.ม.ประเทศไหนใช้ประเทศนั้น
แต่อย่าลืม ไปสอบถามนักก.ม. ที่ปรึกษาคุณด้วยว่าหากรู้เรื่องรธน. ที่เกี่ยวกับการเมืองด้วย “มันเกี่ยวกับความน่าเชื่อถือ” คำว่า “รัฐมนตรี” =หน้าตา (มนตรี) ของประเทศ (รัฐ) ดังนั้นคนที่เข้ามานั่งพึงต้องไม่มีประวัติด่างพร้อย..!! เอาเป็นว่าส.ส.เรื่องนี้รู้กันดีอยู่แล้ว เพียงแต่รุกขึ้นเพื่อดิสเครดิต ทำให้เสียจังหวะซะมากกว่า..!
หลังศาลรัฐธรรมนูญ สั่ง “ยุบพรรคอนาคตใหม่” มีการแสดงความเห็นแถลงการณ์จากหลายภาคส่วน ทั้งมหาวิทยาลัยต่าง ๆ คณาจารย์คณะนิติศาสตร์ สถานเอกอัครราชทูตหลายประเทศ สหภาพยุโรป และประชาสังคมต่าง ๆ และมีการจัดกิจกรรมแฟลชม็อบที่มหาวิทยาลัยธรรมศาสตร์ท่าพระจันทร์
ตามด้วยมีการนัดชุมนุมเรียกร้องประชาธิปไตย “ไม่เอาอำนาจเผด็จการ” จากบรรดานักเรียน-นักศึกษาจากสถาบันการศึกษาหลายสิบแห่งในทุกภาคทั่วประเทศ
ล่าสุดมีการเชิญชวนกันผ่านโลกออนไลน์ ให้ร่วมทำกิจกรรม “เสื้อดำทั่วประเทศ ปฏิเสธอำนาจเผด็จการ” โดยการแต่งเสื้อดำทุกวันศุกร์ทั่วประเทศ  เพื่อปฏิเสธอำนาจเผด็จการ เริ่ม Black Friday พร้อมกันทั้งประเทศ 28 ก.พ.นี้ พร้อมติดแฮชแท็ก#เสื้อดำจะยำเผด็จการ#ประเทศเป็นของประชาชน#อภิปรายไม่ไว้วางใจรัฐบาล#รู้ทัน IO#blackshirtagainstdictatorship ต้องติดตามดูล่ะว่ากระแส Black Friday จะจุดติดหรือไม่.?
หลังการออกอากาศเผยแพร่ภาพข่าวเหตุการณ์สลดที่ห้างเทอร์มินอล 21 ที่โคราช จากทีวีดิจิทัล 3 ช่องดัง..ล่าสุดกสทช.มีมติสั่งปรับ ช่อง One (ช่อง 31) เป็นเงิน 250,000 บาท, ช่องไทยรัฐทีวี (ช่อง 32) เป็นเงิน 500,000 บาท และ ช่องอมรินทร์ทีวีเอชดี (ช่อง 34)  เป็นเงิน 500,000 บาท..ดูตัวเลขค่าปรับเล็กน้อยไปไหม..!?